C 132/208
LT
Europos Sąjungos oficialusis leidinys
2022 3 24
2021 m. spalio 7 d., ketvirtadienis
P.
kadangi 2021 m. rugsėjo 30 d.
Etiopijos užsienio reikalų ministerija paskelbė septynis JT darbuotojus (iš UNICEF, JT vyriausiojo žmogaus teisių komisaro biuro (OHCHR) ir UNOCHA) personae non gratae Etiopijoje;
Q.
kadangi Tigrėjuje ir kaimyniniuose regionuose internetas ir telekomunikacijos buvo nuolat ribojami ir išjungiami; kadangi žurnalistai buvo užpulti ir buvo sustabdytas kelių žiniasklaidos priemonių licencijų galiojimas, o tai trukdo stebėti padėtį vietoje; kadangi pagrindinės paslaugos, įskaitant elektros energijos ir bankininkystės paslaugas, ir toliau yra ribojamos;
R.
kadangi dabartinė nestabili padėtis Etiopijoje susidarė dėl ilgos etninio susiskaldymo ir etninės įtampos istorijos;
S.
kadangi Etiopijos, kaip daugiatautės valstybės, vienybė yra labai svarbi regiono ir viso Afrikos žemyno stabilumui;
T.
kadangi Etiopija, kurioje gyvena daugiau kaip 110 mln. žmonių ir kuri yra strategiškai įsikūrusi netoli Somalio pusiasalio, yra pagrindinė Afrikos žemyno šalis ir potenciali strateginė ES ir jos valstybėms narėms svarbi partnerė;
U.
kadangi ES, būdama didžiausia pasaulyje humanitarinės pagalbos teikėja, ir toliau solidarizuojasi su tais, kuriems reikia humanitarinės pagalbos; kadangi nuo pat konflikto Etiopijoje pradžios ES toliau nuosekliai pasisakė už visapusišką ir nevaržomą humanitarinės pagalbos teikimą laikantis tarptautinės humanitarinės teisės;
V.
kadangi neseniai priimtame komunikate dėl ES humanitarinių veiksmų numatyta stiprinti procesus, pagal kuriuos tarptautinės humanitarinės teisės propagavimas ir taikymas nuosekliai išlieka mūsų išorės veiksmų pagrindu;
W. kadangi pagal Kaimynystės, vystymosi ir tarptautinio bendradarbiavimo priemonę „Globali Europa“ (KVTBP – Globali Europa) žmogaus socialinė raida, valdymas ir taikos kūrimas Etiopijoje laikomi prioritetinėmis veiklos sritimis, o 65 proc. orientacinės daugiametės programos lėšų skiriama šioms sritims; X.
kadangi Komisija, siekdama reaguoti į pastarojo meto krizės įvykius, įtraukė 5 mln. EUR vertės humanitarinius veiksmus Amharoje ir Afare, į bendrą humanitarinės pagalbos finansavimą, kuris jau buvo sutelktas ir dėl kurio sudarytos sutartys 2021 m. ir kuris sudaro 53,7 mln. EUR, siekdama paremti žmones, kuriems reikia pagalbos Etiopijoje; kadangi 118 mln.
EUR skirta pagalbai Tigrėjui ir Etiopijos pabėgėliams Sudane; kadangi dėl vykstančio konflikto ES atidėjo paramos biudžetui išmokas Etiopijai;
Y.
kadangi 2021 m. rugsėjo mėn. ES bandė per Komisijos Europos civilinės saugos ir humanitarinės pagalbos operacijų generalinį direktoratą (ECHO GD) suorganizuoti humanitarinį oro tiltą, kad Tigrėjaus regionui būtų pristatytos skubiai reikalingos humanitarinės prekės, tačiau susidūrė su didelėmis Etiopijos vyriausybės sudarytomis kliūtimis; kadangi dėl to buvo įvykdytas tik vienas ES humanitarinis oro tilto skrydis ir pristatyta tik nedidelė jo humanitarinio krovinio dalis;
Z.
kadangi 2021 m. birželio 21 d.
ES paskyrė Annette Weber naująja ES specialiąja įgaliotine Somalio pusiasalyje; kadangi pagal Komisijos pirmininko pavaduotojo ir Sąjungos vyriausiojo įgaliotinio įgaliojimus Suomijos užsienio reikalų ministras Pekka Haavisto šiais metais du kartus lankėsi regione, kad aptartų Etiopijoje tebesitęsiančią krizę ir jos regioninį poveikį;
AA.
kadangi 2021 m. rugpjūčio 26 d.
Afrikos Sąjunga paskyrė buvusį Nigerijos prezidentą Oluseguną Obasanjo konflikto tarpininku; AB.
kadangi 2018 m. gruodžio mėn. naujai sudaryta Etiopijos vyriausybė įsteigė Etiopijos susitaikymo komisiją ir Taikos ministeriją; kadangi iki šiol abi institucijos po jų sukūrimo nevykdė savo pradinių įgaliojimų skatinti taiką ir užkirsti kelią ginkluotiems konfliktams Etiopijoje bei juos išspręsti sudėtingomis sąlygomis; AC. kadangi vykstant konfliktui Etiopijos gerovės partija, vadovaujama Abiy Ahmed, pasiskelbė visuotinių rinkimų, kurie buvo boikotuoti ir kurių rezultatus pasmerkė kai kurios opozicijos partijos, laimėtojais; kadangi Tigrėjuje apskritai nebuvo rinkimų proceso; kadangi ES neatsiuntė rinkimų stebėjimo misijos;